กล้าเผชิญหนี้
บังเอิญไปเจอโครงการหนึ่งที่น่าสนใจ อยากจะมาบอกต่อ คือ โครงการ &#8220;หญิง-ชาย ใจกล้า เผชิญหน้า เผชิญหนี้&#8221; เป็นโครงการของกรุงเทพมหานคร (กทม.) ที่ทำมาอย่างต่อเนื่องตั้งแต่ปี 2556 เป็นโครงการที่มีการนำ &#8220;หมอหนี้&#8221; หรือผู้มีความรู้เกี่ยวกับด้านการเงิน การบริหารจัดการหนี้ ไปให้ความรู้ประชาชน มีวัตถุประสงค์เพื่อลดปัญหาหรือบรรเทาความเดือดร้อนจากหนี้สิน
9 ก.พ. 2559

บังเอิญไปเจอโครงการหนึ่งที่น่าสนใจ อยากจะมาบอกต่อ คือ โครงการ “หญิง-ชาย ใจกล้า เผชิญหน้า เผชิญหนี้” เป็นโครงการของกรุงเทพมหานคร (กทม.) ที่ทำมาอย่างต่อเนื่องตั้งแต่ปี 2556 เป็นโครงการที่มีการนำ “หมอหนี้” หรือผู้มีความรู้เกี่ยวกับด้านการเงิน การบริหารจัดการหนี้ ไปให้ความรู้ประชาชน มีวัตถุประสงค์เพื่อลดปัญหาหรือบรรเทาความเดือดร้อนจากหนี้สิน
การให้ความรู้ ความเข้าใจด้านการเงินและรู้จักการออมเงิน เพราะเชื่อว่าการมีความรู้และความสามารถในการวางแผนด้านการเงิน จะเป็นสิ่งที่ช่วยแก้ไขปัญหาการเป็นหนี้และการก่อหนี้ได้อย่างยั่งยืน 
สิ่งแรกที่ก่อนจะลงมีด “ผ่าตัดหนี้” จะต้องรู้ต้นตอปัญหาของการเกิดหนี้สินที่แท้จริงของคนในชุมชน โดยสาเหตุหลักๆ ของการเป็นหนี้คือความยากจน ความฟุ่มเฟือยใช้จ่ายเงินเกินตัว รวมถึงการเป็นหนี้นอกระบบทำให้ไม่สามารถหลุดพ้นจากวงจรอุบาทว์หนี้ 
สำหรับแนวทางแก้ปัญหาที่ดีที่สุดคือการยอมรับและเผชิญหน้ากับปัญหา ไม่ต้องหนี และต้องกล้าเผชิญหนี้
ส่วนคาถาของการหลุดพ้นจากหนี้ คือ 1.ไม่ก่อหนี้เพิ่ม 2.รู้จักการใช้จ่ายให้สมฐานะ 3.มีวินัยในการเก็บออม 4.มีการหารายได้เพิ่ม และ 5.ถ้าจำเป็นต้องกู้เงิน ให้กู้เงินในระบบ และต้องมีการวางแผนการใช้เงิน